குறள்: 296 (பொய்யாமை) பொய்யாமை யன்ன புகழில்லை யெய்யாமை யெல்லா வறமுந்  தரும். (06) பொய்யாமை அன்ன புகழ் இல்லை எய்யாமை எல்லா அறமும் தரும்.  இதன்பொருள் பொய்யாமை அன்ன புகழ் இல்லை= ஒருவனுக்கு இம்மைக்குப் பொய்யாமை ஒத்த புகழ்க்காரணமில்லை; எய்யாமை எல்லா அறமும் தரும்= மறுமைக்கு மெய்வருந்தாமல் அவனுக்கு எல்லா அறங்களையும் தானே கொடுக்கும். உரைவிளக்கம் 'புகழ்'- ஈண்டு ஆகுபெயர். இல்லறத்திற்குப் பொருள் கூட்டல் முதலியவற்றாலும், துறவறத்திற்கு உண்ணாமை முதலியவற்றாலும், வருந்தல் வேண்டுமன்றே, அவ்வருத்தங்கள் புகுதாமல் அவ்விருவகைப்பயனையும் தானே தரும் என்பார், 'எயயாமை எல்லாவறமுந் தரும்' என்றார். குறள்: 297 (பொய்யாமைபொய்)